Diari Oficial de la Generalitat Valenciana


Sumari del DOGV 3150, del 26-12-1997 (1997/12477)

RESOLUCIÓ de 24 de novembre de 1997, del director general de l'Institut Valencià de la Joventut, per la qual es convoca la Campanya de Temps Lliure Juvenil en la modalitat d'oferta concertada per a 1998.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3150

Data del DOGV
:   26-12-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/12032


Data del document
:   24-11-1997

Organisme emissor
:   Institut Valencià de la Joventut

Tipus de document
:   Resolució

4164 RESOLUCIÓ de 24 de novembre de 1997, del director general de l'Institut Valencià de la Joventut, per la qual es convoca la Campanya de Temps Lliure Juvenil en la modalitat d'oferta concertada per a 1998. [97/C12238]
  
L'article 31.25 de l'Estatut d'Autonomia de la Comunitat Valenciana atribueix a la Generalitat competències exclusives en matèria de joventut.
  
La Llei de la Generalitat Valenciana 4/1989, de 26 de juny, va crear l'Institut Valencià de la Joventut, l'objectiu del qual és l'execució i la coordinació de la política de joventut de la Comunitat Valenciana. Entre les funcions atribuïdes a aquesta entitat autònoma figuren, en l'article 3 de l'esmentada llei, la d'impulsar la prestació de serveis a la joventut i la de potenciar el desenvolupament de les activitats de temps lliure juvenil.
  
En virtut de tot això i de conformitat amb les funcions que em confereix l'article 7 de la llei susdita, resolc:
  
Convocar la Campanya de Temps Lliure Juvenil en la modalitat d'oferta concertada per a 1998, d'acord amb les bases incloses en els annexos a aquesta resolució.
  
DISPOSICIÓ FINAL
  
Aquesta Resolució entrarà en vigor el dia de la seua publicació en el Diari Oficial de la Generalitat Valenciana.
  
Contra aquesta resolució, que no posa fi a la via administrativa, s'hi pot interposar un recurs ordinari davant del conseller de Cultura, Educació i Ciència, en el termini d'un mes comptador a partir del dia de la seua publicació, d'acord amb el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 24 de novembre de 1997.- El director general de l'Institut Valencià de la Joventut: Joaquim Lanuza Ortuño.
  
ANNEX I
  
Bases de la convocatòria de la Campanya de Temps Lliure Juvenil en la modalitat d'oferta concertada per a 1998
  
1. Places oferides
  
L'Institut Valencià de la Joventut ofereix l'ús de les instal·lacions juvenils (campaments, albergs i residències) en les dates, als llocs i en les modalitats que tot seguit es detallen:
  
2. Beneficiaris
  
2.1 Podran sol·licitar l'ús de les instal·lacions objecte d'aquesta convocatòria, totes les entitats públiques o privades, associacions juvenils, grups de joves i centres escolars que organitzen activitats de temps lliure juvenil sense ànim de lucre.
  
3. Serveis que comprén l'oferta concertada
  
L'oferta concertada inclou tres modalitats:
  
- Modalitat A:
  
A.1 Campaments. Els serveis compresos són els següents:
  
a) Material d'acampada (matalassos, 1 tenda per cada 6 places, 1 tenda model servei per cada 150 places).
  
b) Parament de menjador col·lectiu.
  
c) Servei d'alimentació (inclou desdejuni, dinar, berenar i sopar).
  
d) Servei de socorrisme en les instal·lacions amb piscina.
  
e) Assistència mèdica
  
A.2 Albergs i residències. Els serveis compresos són els següents:
  
a) Allotjament.
  
b) Parament de menjador col·lectiu.
  
c) Servei d'alimentació (inclou desdejuni, dinar, berenar i sopar).
  
d) Serveis de socorrisme en les instal·lacions amb piscina.
  
- Modalitat B
  
B.1 Campaments. Els servei compresos són els següents:
  
a) Material d'acampada (matalassos, 1 tenda per cada 6 places, 1 tenda model servei per cada 150 places).
  
b) Parament de menjador col·lectiu.
  
c) Servei d'alimentació (inclou desdejuni, dinar, berenar i sopar).
  
d) Servei de socorrisme en les instal·lacions amb piscina.
  
e) Programa d'activitats i equip d'animació encarregat de dissenyar i dur a terme aquest programa, adaptant-lo a les característiques de cada grup.
  
f) Assistència mèdica.
  
B.2 Albergs i residències. Els serveis compresos són els següents:
  
a) Allotjament.
  
b) Parament de menjador col·lectiu.
  
c) Servei d'alimentació (inclou desdejuni, dinar, berenar i sopar).
  
d) Serveis de socorrisme en les instal·lacions amb piscina.
  
e) Programa d'activitats i equip d'animació encarregat de dissenyar i dur a terme aquest programa, adaptant-lo a les característiques de cada grup.
  
- Modalitat C. Permet la utilització de les instal·lacions següents dels campaments:
  
a) Serveis higiènics, dutxes, menjador i cuina.
  
b) Parament de cuina.
  
c) En les instal·lacions amb piscina, la seua utilització es limitarà al període de funcionament que establisca l'Institut Valencià de la Joventut.
  
La utilització de les piscines, en les instal·lacions on n'hi haja, podrà restringir-se en funció de la disponibilitat de recursos hídrics de la zona.
  
4. Durada dels torns
  
4.1 Al llarg dels mesos de juny, juliol i agost, els torns en les instal·lacions de la Comunitat Valenciana, en la modalitat A, tindran una duració mínima de 5 dies (4 nits) i màxima de 15 dies (14 nits).
  
4.2 Els torns en els campaments El Paular, Santa María de Buen Aire, San Juan de Riopar i Ezcaray, seran de 15 dies, en les dates que s'indiquen al punt 1 d'aquest annex.
  
4.3 En la modalitat B, els torns tindran una duració de 15 dies (14 nits).
  
4.4 En les modalitats A i B els torns començaran el matí del primer dia indicat i acabaran el matí de l'últim. El primer servei d'alimentació serà el dinar del dia d'incorporació i l'últim, el desdejuni del dia d'eixida.
  
4.5 En la modalitat C els torns per al període comprés entre l'1 de juliol i el 31 d'agost correspondran a quinzenes naturals.
  
5. Requisits dels grups participants
  
5.1 En les modalitats A i C podran participar grups que presenten un programa d'activitats que es faran durant la seua permanència a la instal·lació.
  
5.1.2 Cada grup comptarà amb un responsable o director i un equip d'animació adequat a les necessitats i a les característiques del grup. La proporció de monitors respecte al nombre total de participants serà, com a mínim, d'un monitor per cada 15 participants i, com a màxim, d'un monitor per cada sis participants, excepte en el cas de col·lectius que, per les especials característiques dels seus membres, requerisquen una major proporció de monitors.
  
5.1.3 El responsable o director del grup romandrà a la instal·lació durant tots els dies de durada de l'activitat del grup. Serà major d'edat i estarà en possessió del certificat de director de centres de vacances, animador juvenil o equivalent, expedit per una escola de formació d'animadors en el temps lliure reconeguda per les comunitats autònomes.
  
 Els monitors que formen part de l'equip d'animació hauran d'estar, com a mínim, en possessió del títol de monitor de centres de vacances o de qualsevol altre equivalent, expedit per escoles reconegudes per les comunitats autònomes.
  
5.1.5 Caldrà que tots els assistents tinguen, com a mínim, set anys d'edat.
  
5.6 Els grups participants en la modalitat C hauran de disposar, a més, del personal necessari per a realitzar les tasques de cuina i neteja. Aquest personal estarà en possessió del carnet de manipulador d'aliments.
  
5.7 Els grups estaran constituïts per un mínim de 15 persones en la modalitat A i de 50 en la modalitat C.
  
 Els grups participants en la modalitat B hauran d'estar formats per un mínim de 5 persones, d'edats compreses entre 14 i 17 anys. La persona responsable del grup haurà d'estar localitzable al llarg dels dies d'estada del grup en la instal·lació.
  
5.9 Quan participe en l'activitat un centre escolar i hi assistisca amb els seus propis professors, no seran d'obligat compliment els apartats 5.1.2 i 5.1.3. pel que fa a la titulació exigida.
  
6. Sol·licituds
  
6.1 Les sol·licituds es formalitzaran en imprés normalitzat (annex II), que es facilitarà a les seus de l'Institut Valencià de la Joventut a València, a les unitats territorials d'Alacant i de Castelló, als espais joves i a les oficines d'Informació de la Generalitat Valenciana.
  
6.2 Aquestes sol·licituds podran presentar-se a les seus de l'Institut Valencià de la Joventut a València, a les unitats territorials d'Alacant i de Castelló, o per qualsevol dels conductes que estableix en l'article 38.4 la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
6.3 Els participants en la modalitat A inclouran, en el nombre de places sol·licitades, les corresponents als membres de l'equip d'animació.
  
6.4 En els impresos de sol·licitud s'indicaran els apartats que hauran d'emplenar els sol·licitants. Els impresos que no es presenten degudament emplenats es remetran al sol·licitant, que disposarà de 10 dies per a completar la informació i esmenar les errades corresponents. Si en el termini indicat no es rep l'imprés degudament emplenat, es tindrà per desistida la sol·licitud i s'arxivarà sense cap tràmit més.
  
Les associacions i les entitats incloses en l'apartat 7.1 hauran d'adjuntar a la seua sol·licitud la documentació que justifique que es troben incloses en algun dels col·lectius indicats.
  
7. Termini de presentació de sol·licituds
  
7.1 A partir del dia 30 de gener podran presentar sol·licituds les associacions juvenils inscrites en el Cens d'Associacions Juvenils i Entitats Prestadores de Serveis a la Joventut de la Comunitat Valenciana, les associacions de discapacitats legalment reconegudes i els organismes o les associacions que desenvolupen programes de serveis socials a la Comunitat Valenciana.
  
7.2 La resta d'organismes, entitats o grups de joves podran presentar sol·licituds a partir del dia 16 de febrer.
  
7.3 S'admetran sol·licituds fins a 20 dies abans de l'inici d'una activitat.
  
7.4 Si una mateixa entitat, ajuntament, associació o grup desitja desenvolupar activitats en llocs o dates diferents haurà de presentar un imprés de sol·licitud diferent per a cadascuna d'elles.
  
8. Adjudicació i reserva de places
  
8.1 L'adjudicació de places es realitzarà seguint l'ordre de presentació de sol·licituds.
  
8.2 El grup sol·licitant rebrà, per escrit, la confirmació d'adjudicació de places i un imprés de reserva (annex III), i haurà de formalitzar-ne la reserva en el termini de 15 dies naturals des de la recepció de l'escrit.
  
8.3 La reserva es considerarà formalitzada amb la recepció a la seu de l'Institut Valencià de la Joventut (carrer de l'Hospital, 11, 46741 València) del corresponent imprés degudament emplenat i acompanyat d'una còpia del justificant bancari de l'ingrés de 1.000 pessetes per plaça.
  
8.4 Si dins del termini indicat no es rep a l'Institut Valencià de la Joventut la documentació esmentada en l'apartat anterior, les places podran adjudicar-se a un altre grup.
  
9. Tarifes
  
9.1 Els preus per a les diferents modalitats i instal·lacions oferides, per persona i torn, seran els legalment vigents en el moment de formalitzar la reserva.
  
 Els serveis extra realitzats al llarg de l'activitat concertada es facturaran per separat, i s'hauran d'abonar en la instal·lació corresponent.
  
S'entenen per serveis extra els efectuats per persones no incloses en les places adjudicades, o els serveis de desdejuni/dinar/berenar/sopar no inclosos en els dies de durada del torn, segons el que disposa la base 4 d'aquest annex.
  
10. Obligacions dels beneficiaris
  
Els beneficiaris estan sotmesos al compliment de les obligacions següents:
  
10.1 Fer constar, en tot el material imprés que es realitze amb motiu de l'activitat, la col·laboració de l'Institut Valencià de la Joventut.
  
10.2 Efectuar el pagament dels serveis contractats d'acord amb el procediment i els terminis indicats en la base 11 d'aquest annex.
  
10.3 Lliurar a la gerència de la instal·lació, en el moment d'incorporar-s'hi, còpia de l'autorització d'ús temporal expedida per l'Institut Valencià de la Joventut, juntament amb una llista completa de participants i la fitxa mèdica de cadascun d'ells. Les entitats que s'incorporen a instal·lacions situades a la Comunitat Valenciana, hauran d'aportar, a més, una còpia de l'imprés de reserva i dels justificants dels pagaments efectuats.
  
10.4 Pagar els danys i els desperfectes que produïsquen a la instal·lació. Amb aquesta finalitat, cada grup participant, en el moment de la seua incorporació, haurà de lliurar a la gerència de la instal·lació la quantitat de 500 pessetes per persona, en concepte de fiança. Aquesta quantitat serà tornada, en el seu cas, en finalitzar el torn.
  
10.5 Estendre acta, juntament amb la gerència de la instal·lació, dels serveis prestats, fent-hi constar el nombre d'assistents i el detall dels serveis extra que s'hi hagueren prestat.
  
10.6 Posar a disposició de l'Institut Valencià de la Joventut, en cas de ser requerits per a això, la documentació econòmica relativa a l'activitat.
  
10.7 Complir els requisits que exigeix la normativa vigent en matèria de campaments, albergs i residències, i les normes de règim intern de les instal·lacions.
  
10.7 Els participants en la modalitat A hauran de constituir els equips d'animació amb el temps suficient perquè puguen elaborar el projecte d'activitat i lliurar-lo a l'Institut Valencià de la Joventut almenys un mes abans de l'inici de l'activitat, juntament amb la relació de l'equip d'animació i la documentació acreditativa que els seus membres reuneixen els requisits que estableix el punt 5 d'aquestes bases.
  
11. Procediment de pagament
  
11.1 Tal com indica el punt 8.2, l'Institut Valencià de la Joventut enviarà als beneficiaris un escrit d'adjudicació provisional i un imprés de reserva de places. Aquest imprés, degudament emplenat, haurà de remetre's a l'Institut Valencià de la Joventut, juntament amb el justificant de pagament de 1.000 pessetes per plaça, en concepte de reserva, en un termini màxim de 15 dies naturals comptadors des de la recepció de l'escrit.
  
11.2 La quantitat indicada en el paràgraf anterior, es considerarà com a pagament a compte del total del servei. Si el peticionari desisteix, perdrà l'import de la bestreta, en concepte d'indemnització.
  
11.3 Una vegada transcorregut el termini de 15 dies naturals sense haver-se complit les condicions esmentades, quedarà desestimada la sol·licitud, i les places s'adjudicaran a unes altres entitats, associacions o centres escolars sol·licitants.
  
11.4 El pagament de la resta de l'import es realitzarà en dos terminis: el primer correspondrà al 30% de l'import total de les places adjudicades ?del qual es restarà la quantitat abonada en concepte de reserva- i el segon, al 70% restant. Els justificants corresponents al primer d'aquests pagaments hauran d'estar en poder de l'Institut Valencià de la Joventut almenys tres mesos abans de la data d'inici de l'activitat i els corresponents al segon un mes abans d'aquesta data.
  
11.5 En les reserves que es formalitzen amb menys de tres mesos d'antelació sobre la data d'inici de l'activitat, es remetrà a l'Institut Valencià de la Joventut, junt amb l'imprés de reserva, el justificant del pagament del 30% de l'import total de les places adjudicades.
  
11.6 Tots els justificants de pagament hauran d'indicar el número de reserva, el nom de l'organisme o entitat, el nom de la instal·lació, el nombre de places reservades i els dies d'inici i final de l'activitat.
  
11.7 Rebuts els comprovants del pagament de l'import total de les places adjudicades, l'Institut Valencià de la Joventut enviarà als beneficiaris l'autorització d'ús temporal de la instal·lació.
  
11.8 Els beneficiaris hauran d'abonar les diferències que puguen sorgir, d'acord amb l'acta de prestació de serveis i liquidació, com també els danys i desperfectes que pogueren ocasionar en les instal·lacions. Si la fiança depositada no fóra suficient, es farà constar aquest circumstància en l'acta, i l'entitat quedarà obligada a liquidar-ne la diferència, en aquest acte o en el termini màxim de 30 dies.
  
Transcorregut el termini de sis mesos sense que s'haja efectuat el pagament, s'exigiran els deutes pendents mitjançant el procediment administratiu de constrenyiment.
  
12. Anul·lació de reserves
  
12.1 Una vegada formalitzada la reserva, l'anul·lació de la totalitat o d'una part de les places reservades, implicarà la pèrdua de les 1.000 pessetes per plaça anul·lada, depositades en concepte de reserva.
  
12.2 L'anul·lació de places es realitzarà sempre per escrit, i s'enviarà a l'Institut Valencià de la Joventut una sol·licitud en la qual s'indiquen clarament el nom i l'adreça de l'entitat, el nom i el càrrec del seu representant, la instal·lació, el codi i el període reservat i el nombre de places que s'anul·len.
  
12.3 Les anul·lacions que es facen, almenys, tres mesos abans de l'inici de l'activitat, implicaran la devolució per part de l'Institut Valencià de la Joventut de la totalitat de les quantitats ingressades, llevat de la reserva de 1.000 pessetes per plaça anul·lada.
  
12.4 Les anul·lacions que es produïsquen entres tres mesos i un mes abans del començament de l'activitat, no donaran lloc a la devolució de l'import corresponent al 30% del preu total de l'activitat, llevat de casos de força major suficientment justificats.
  
12.5 No s'acceptarà cap renúncia que es faça amb menys d'un mes abans de l'inici de l'activitat. La no-ocupació de la totalitat o de part de les places reservades que no es notifique amb, almenys, un mes d'antelació implicarà el pagament del preu total, llevat de casos de força major suficientment justificats.
  
Transcorregut el termini de sis mesos sense que s'haja efectuat el pagament, s'exigiran els deutes pendents mitjançant el procediment administratiu de constrenyiment.
  
13. Possibilitat de variació del programa de l'oferta
  
L'Institut Valencià de la Joventut es reserva el dret a modificar el programa de l'oferta concertada, i també a suspendre'n alguna activitat quan, per causa justificada, en siga impossible el normal desenvolupament.